Aprók nagyban - 2016.05.20. - Játék és Konzol hírek - iPon - hardver és szoftver hírek, tesztek, webshop, fórum
Aprók nagyban - 2016.05.20.
Dátum | 2016. 05. 20.
Új hős a Battlebornban A Gearbox - ígérete szerint - folyamatosan bővíteni fogja MOBA/PvE hibrid játéka, a Battleborn palettáját új játszható karakterekkel. Az első új szereplő Alani névre hallgat és az Eldrid frakció - ők azok, akiknél Miko, a gomba-szerű gyógyító is ott van – sorait fogja erősíteni a képességeivel. Alanit a leírása szerint „gyógyítónak nevelték, de végül a kényszer harcost faragott belőle”, ami azt engedi feltételezni, hogy az ereje és a képességei ezen két játékstílus között fognak megoszlani.
Bug miatt töröltek eventeket a Destinyben A végtelen mennyiségű rakéták hibája miatt törölték a következő Iron Banner és Trials of Osiris eventeket a Destinyben. A bugot a játékosok fedezték fel és korlátlan nehézfegyverzethez lehetett jutni általa. El lehet képzelni, mit jelent ez mondjuk PvP-ben és az említett események erősen kiegyensúlyozatlanná váltak volna miatta. A hibát kihasználókat nem tiltják majd ki, de némi büntetésre azért számíthatnak. Június 28-án jön PS4-re a Prison Architect A PC-n már díjnyertes, több millió példányban eladott játék konzolon is játszható lesz, ráadásul az All Day and a Night DLC-t is megkapják hozzá a vásárlók, méghozzá ingyen. A Prison Architectben egy üres telekből kiindulva kell fokozatosan felépítenünk egy börtönt (először egy cellát, aztán kantint, fürdőt és így tovább), miközben folyamatosan érkeznek a rabszállító buszok. Mikor lement a kezdeti roham, már csak a fantáziánk szabhat határt annak, hogy fog kinézni saját büntetésvégrehajtási intézetünk. Ha kész van, a World of Wardens segítségével megoszthatjuk másokkal, illetve játszhatunk is a többi játékos által kreált és feltöltött börtönökkel.
Dupla fegyver XP hétvége a Call of Duty: Black Ops 3-ban Az esemény ma este hatkor kezdődött, május 23, azaz hétfő este hatig tart és minden platformon elérhető. A dupla fejlődéspontok csak a fegyverekre érvényesek, az általános szintekre nem, tehát a karakterünk nem fog gyorsabban fejlődni. Nincs tervben a Witcher 4 Nemrég írtunk arról, hogy talán lesznek ilyen célkitűzések, de Marcin Iwinski, a CD Projekt társalapítója most azt mondta, nem dolgoznak a negyedik részen és nincs is tervben semmiféle folytatás, jelenleg a Blood and Wine kiegészítőt tekintik a sorozat lezárásának. Voltak, akik abban bíztak, hogy a 2017. és 2021. közötti időszakban megjelenő, be nem jelentett, titokzatos AAA játék talán a Witcher 4-et takarja, de nem ez a helyzet. Viszont ha nem a negyedik rész, akkor vajon micsoda? Új csevegőopciók a Rocket Leage-ben A júniusi update 27 új kifejezést hoz a játék gyorscsetelő funkciójába. A játékosok beállíthatják majd, melyik négyhez legyen hozzáférésük az iránygombok megnyomásával. Külön nyolc kifejezés lesz elérhető csak a meccsek végeztével, köztük a „GG!”. Megjelenik majd egy összefoglaló képernyő is, ahol láthatjuk sikereinket és hibáinkat, különböző címeket kaphatunk (például öngólért Traitort), valamint ugrálhatunk, pöröghetünk és gázfröccsözhetünk egy helyben, ünneplés címszóval.
Pusztakezes Dark Souls 3 A Dark Souls 3 játékosainak egy része annyira HC rajongó, hogy a legkülönfélébb őrültségekbe verik magukat: agresszív repülőgépekként viselkednek, egy ütéssel ölnek meg bossokat, vagy itt a legfrissebb versenyző, TolomeoR, aki csupán ökleit használva jutott el a játék végéig. Nem semmi.
Nagydarab DLC lesz a Blood and Wine A Witcher 3 új kiegészítője 10-15 GB-nyi helyet igényel majd tárhelyünkön, a platformtól függően, ráadásul lesz egy patch megjelenéskor is, de már kisebb méretben. A Blood and Wine május 31-én érkezik. Törölték a Gran Turismo Sport bétáját Kazunori Yamauchi, a sorozat megalkotója jelentette be, hogy nem lesz béta a megjelenés előtt. Indokként azt hozta fel, hogy legalább annyi munkába kerülne, mint befejezni magát a játékot, így a fejlesztők úgy döntöttek, inkább nem lesz és arra fókuszálnak, hogy idén megjelenjen a játék. Elmondása szerint nagyon sajnálják a dolgot, de mivel novemberre ígérték, hogy kijön a Gran Turismo Sport, egyszerűen nem lenne elég idejük mindkettőre. A törléssel cirka három hónapot nyernek.
Ezek voltak az Overwatch bétájának legnépszerűbb karakterei Két remek infógrafikával demonstráltak a Blizzardnál mindenféle érdekes adatot a játék bétatesztjéről. Meglepő, hogy támadásra Soldier 76-ot választották legtöbbször, az már nem annyira, hogy védelemre Widowmakert. Az Overwatchban karaktert válthatunk, ha megölnek minket, ez fontos része is lehet a győzelemnek. Összesen 271 millió alkalommal volt ilyen váltás meccsek közben, vagyis játékonként átlagosan nyolc. A képekről további érdekességeket csemegézhettek ki.
Négy órányi ingyen Star Wars Battlefront Az ingyenes próbajátékot az Originen keresztül érhetjük el, négy órát játszhatunk anélkül, hogy megvennénk a programot. Nem a Star Wars Battlefront az egyetlen, amit kipróbálhatunk: az Unravel (10 óra, első pálya), a The Sims 4 (2 nap), a Battlefield 4 (7 nap) és a Titanfall (2 nap) is csak arra vár, hogy belépjünk és eldöntsük, tetszenek-e. A The Elder Scrolls: Legends a PAX Easten A Bethesda feltöltötte a PAX Easten prezentált fejlesztői játékbemutató videóját, jó szórakozást! A bétára még mindig jelentkezhettek a játék oldalán.
2016.05.21. 14:53
Overwatchot illetően én nem vagyok meglepve hogy Soldier 76-ot választották legtöbben, hiszen a legkönnyebb karakter, fél perc alatt rááll az ember és nagyon könnyű vele aprítani, plusz az összes skillje nagyon erős.
Szerény véleményem szerint ez jó trükk a blizztől hogy kinevezi a karaktereket könnyen és nehezen játszhatónak, de én azt mondanám inkább, hogy vannak jó és gyengébb karakterek, persze ez így nem teljesen igaz de van benne igazság
1. Asagrim ➤ Beatm...
2016.05.21. 19:01
Én azt imádom, mikor összeadják a párhuzamosan futó játékidőket.
9380 évig játszottak hűha! Ez olyan, mint amikor az NV marketingszövegében benne van, hogy több évszázadnyi együttes munkatapasztalattal rendelkezik a team!